### Beslutninger

Forslaget blev på byrådsmødet den 7. juni 2023 henvist til Magistraten med henblik på at indgå i budgetdrøftelserne for 2024.

###

Budgetforslag fra SF

Det foreslås at:

1) Den midlertidige omdannelse af [adresse] konverteres til en mere permanent model.

2) Der afsættes 8 mio. kr. til anlægsarbejde i forbindelse med en ny indretning af torvet.

Begrundelse:

De centrale dele af [adresse] skal løbende tilpasses byens udvikling. I takt med at flere og flere vælger at bo i, arbejde i og besøge [adresse], så er der også behov for flere åndehuller. Det kan dog være svært at finde plads til nye åndehuller i den eksisterende by, hvor de fleste arealer allerede er disponeret. [adresse] er dog en sjælden undtagelse, hvor vi står med en mulighed for at give aarhusianerne et nyt og grønt frirum i hjertet af [adresse].

[adresse] har siden 2022 været omdannet på midlertidig basis, hvor parkeringspladser har veget pladsen for opholdsmuligheder og begrønning samt bedre forhold for fodgængere og cyklister. Omdannelsen virker til at have været en stor succes og vidner om, at torvet har potentiale til meget mere end den nuværende indretning tillader. Det potentiale vil vi i SF gerne være med til at indfri, og derfor foreslår vi at [adresse] omdannes med et mere permanent re-design, der bygger på de erfaringer Teknik og Miljø har dannet i forbindelse med den midlertidige omdannelse.

Den midlertidige omdannelse har demonstreret, at fraværet af parkering på [adresse] ikke har været et problem. Der er masser af parkering i de tilstødende baggårde ligesom der er flere større parkeringsanlæg indenfor meget kort gåafstand, herunder ved både Salling og [adresse]. Torvets begrænsede parkeringskapacitet er der således ingen grund til at tilbageføre.

Samtidigt har de midlertidige installationer en begrænset levetid, og derfor ønsker vi i SF allerede nu at afsætte midler til en permanent omdannelse. Et nyt [adresse] skal skabe en grøn oase, som det lokale restaurationsliv kan udnytte, men som også inviterer til ikke-kommercielle aktiviteter og ophold. Samtidigt skal torvets funktion som en af de primære cykelruter gennem [adresse] opretholdes.

Finansiering: Råderum i mobilitetsplan

Stillet af

Ragnhild Bruun, Clavs Knudsen, Olivia Bech, Tommy Thomsen og Malene Eriksen.